PROMETNO VARNOSTNI NAČRT



OŠ HAJDINA Z ENOTO VRTEC





ŠOLSKO LETO: 2021/22

# KAZALO VSEBINE

[UVOD 3](#_Toc81518634)

[NAČRT VARNIH ŠOLSKIH POTI 4](#_Toc81518635)

[ŠOLSKI OKOLIŠ 5](#_Toc81518636)

[ORGANIZIRAN ŠOLSKI PREVOZ 6](#_Toc81518637)

[SMERNICE ZA NAČRTOVANJE ŠOLSKIH POTI 7](#_Toc81518638)

[OSNOVNA IZHODIŠČA ZA VZPOSTAVITEV ŠOLSKE POTI 7](#_Toc81518639)

[KRITERIJI ZA ŠOLSKE POTI 7](#_Toc81518640)

[OZNAČEVANJE ŠOLSKIH POTI 8](#_Toc81518641)

[FORMIRANJE DELOVNE SKUPINE 8](#_Toc81518642)

[PREGLED STANJA ŠOLSKIH POTI IN ŠOLSKEGA OKOLIŠA 8](#_Toc81518643)

[OCENA STANJA PROMETNE VARNOSTI NA OBMOČJU OBRAVNAVANIH ŠOLSKIH POTI (V SODELOVANJU Z UPRAVLJAVCI CEST IN S POLICIJO) 9](#_Toc81518644)

[ANALIZA ANKETE Z UČITELJI, UČENCI IN STARŠI 10](#_Toc81518645)

[OBJAVA IN PREDSTAVITEV NAČRTA ZA ZAINTERESIRANO JAVNOST 11](#_Toc81518646)

[VZGOJNO-PREVENTIVNA VSEBINA KOT DEL NAČRTA ŠOLSKIH POTI 12](#_Toc81518647)

[ZAČETEK ŠOLSKEGA LETA IN SODELOVANJE Z OBČINSKIM SVETOM ZA PREVENTIVO 14](#_Toc81518648)

[NAČRTOVANE AKTIVNOSTI V ŠOLSKEM LETU 2021/2022 15](#_Toc81518649)

[OTROCI V PROMETU – KAJ PRAVI ZAKON? 17](#_Toc81518650)

[AKTUALNA ZAKONODAJA 17](#_Toc81518651)

[HOJA IN OTROK 18](#_Toc81518652)

[KOLO IN OTROK 19](#_Toc81518653)

[VARNOSTNI SEDEŽ 19](#_Toc81518654)

[DEŽURSTVO UČITELJEV NA POSTAJI PRED ŠOLO 20](#_Toc81518655)

[VIRI 21](#_Toc81518656)

[Preglednica 1: Vozni red šolskega avtobusa v šolskem letu 2021/2022 7](#_Toc81518686)

# UVOD

Prometno varnostni načrt OŠ Hajdina je izdelan, da se zagotovi otrokom čim večja varnost na prometnih površinah ob prihodu in odhodu v šolo, v času pouka, v času dejavnostih izvedenih v razširjenem programu, ob izletih in drugih prireditvah šole. Skrb za varnost v prometu je skrb celotne družbe. Varnost otrok v prometu lahko zagotavljamo le s skupnimi prizadevanji šol in učiteljev, staršev, različnih organizacij v družbi, zato vas vljudno prosimo za proaktivno sodelovanje in skupno delo pri zagotavljanju večje varnosti otrok. Učenci morajo upoštevati pravila, ki veljajo za varno udeležbo otrok v prometu. V primeru, da jih ne upoštevajo, se o kršenju obvesti razrednika, ravnateljico in starše.

Prometna vzgoja za varno mobilnost učencev bo vključena tudi v letne delovne načrte, ki omogoča izvajanje različnih preventivnih aktivnostih, sodelovanje v projektih, organizacijo prometnih dni v okviru dnevov dejavnosti, interesne dejavnosti na temo varnosti v prometu…

# NAČRT VARNIH ŠOLSKIH POTI

Varna šolska pot je eden izmed pogojev za večjo varnost otrok v cestnem prometu. Prometna varnost učencev je predvsem skrb staršev ali zakonitih zastopnikov, ki morajo poskrbeti, da znajo njihovi otroci varno sodelovati v prometu in dokler tega še ne zmorejo, jih spremljati ali jim zagotoviti spremstvo v prometu, tudi na šolskih poteh. Lokalne skupnosti, šole, Sveti za preventivo in vzgojo v cestnem prometu in drugi strokovni organi in organizacije pa morajo poskrbeti za zagotavljanje pogojev za varno sodelovanje otrok (varne prometne površine, izvajanje prometne vzgoje in drugih preventivnih dejavnosti, vzgojne akcije in pomoč pri prečkanju cest na najnevarnejših mestih na šolskih poteh).

Ob začetku šolskega leta so kot vsako leto v teku že dejavnosti, ki bodo pripomogle k varni udeležbi šolarjev na poti v šolo in doma.

Avtobusne postaje so pregledane, ob poteh je že večina pokošeno, postavljena so tudi obvestila za varno pot. Postavljeni so bili tudi troznaki Šolska pot na šolskih poteh in plakati #Varno v šolo, ki opozarjajo voznike na začetek šole in svetujejo varno ravnanje.

**Z načrtom varnih šolskih poti** učitelji seznanimo starše in otroke ob začetku šolskega leta ter jih opozorimo na najpogostejša nepravilna vedenja in nevarnosti na šolskih poteh. Načrt varnih šolskih poti vsebuje opis posameznega nevarnega mesta ter ustrezno ravnanje otrok in ostalih udeležencev v prometu. Načrt varnih šolskih poti visi na vidnem mestu v šoli.

# ŠOLSKI OKOLIŠ

Osnovna šola Hajdina s PE Vrtec Najdihojca stoji ob glavni cesti Maribor - Ptuj, šolski okoliš pa je prepreden s cestami, na katerih poteka zgoščen promet, predvsem po cesti Ptuj - Kidričevo. Ceste v vaseh, ki jih zajema šolski okoliš, so delno urejene s pločniki, kolesarskih cest je malo. Pri šoli sta na cesti Maribor – Ptuj urejena dva prehoda za pešce, pred šolo je urejen krožni promet za šolski avtobus, postavljeni so znaki za umiritev prometa, ležeče ovire, parkirišče in iz parkirišča varna šolska pot do vrtca in šole. Parkirišče je od šolskega vhoda ločeno z fizično oviro. Za kolesarje kolesarske steze ni, urejeno je parkirišče za kolesa.

Vasi šolskega okoliša so:

- Gerečja vas

- Zg. in Sp. Hajdina

- Slovenja vas

- Hajdoše

- Skorba in

- Draženci.

# ORGANIZIRAN ŠOLSKI PREVOZ

Varnost otrok lahko zagotavljamo le s skupnim prizadevanjem staršev, šole in vseh organizacij v družbi ter z aktivnim sodelovanjem in s skupnim delom. V šolskem okolišu imamo organiziran šolski avtobusni prevoz podjetja Arriva.

Preglednica 1: Vozni red šolskega avtobusa v šolskem letu 2021/2022

|  |  |  |  |  |  |  |
| --- | --- | --- | --- | --- | --- | --- |
| RELACIJA VOŽNJE IN ČAS**PRIHOD V ŠOLO** | 1. KROG | 2. KROG | RELACIJA VOŽNJE IN ČAS**ODHOD IZ ŠOLE** | 3. KROG | 4. KROG | 5. KROG |
| OŠ HAJDINA | 6:35 | 7:25 | OŠ HAJDINA | 13.20 | 14.20 | 15.10 |
| GEREČJA VAS - OBRAČALIŠČE | 6:37 | 7:27 | GEREČJA VAS - OBRAČALIŠČE | 13:22 | 14:22 | 15:12 |
| GEREČJA VAS - KRIŽ | 6:39 | 7:29 | GEREČJA VAS - KRIŽ | 13:24 | 14:24 | 15:14 |
| GEREČJA VAS - TOMANIČ | 6:41 | 7:31 | GEREČJA VAS - TOMANIČ | 13:26 | 14:26 | 15:16 |
| GEREČJA VAS - GASILSKI DOM | 6:42 | 7:32 | GEREČJA VAS - GASILSKI DOM | 13:28 | 14:28 | 15:18 |
| HAJDOŠE ŽERAK | 6:44 | 7:35 | HAJDOŠE ŽERAK | 13:30 | 14:30 | 15:20 |
| SLOVENJA VAS - AP | 6:46 | 7:36 | SLOVENJA VAS - AP | 13:32 | 14:32 | 15:22 |
| SLOVENJA VAS 6B | 6:48 | 7:37 | SLOVENJA VAS 6B | 13:34 | 14:34 | 15:24 |
| SLOVENJA VAS - GASILSKI DOM | 6:51 | 7:40 | SLOVENJA VAS - GASILSKI DOM | 13:37 | 14:37 | 15:27 |
| HAJDOŠE - RONDO | 6:54 | 7:43 | HAJDOŠE - RONDO | 13:40 | 14:40 | 15:30 |
| HAJDOŠE 70 | 6:55 | 7:44 | HAJDOŠE 70 | 13:41 | 14:41 | 15:31 |
| HAJDOŠE - AP | 6:57 | 7:46 | HAJDOŠE - AP | 13:43 | 14:44 | 15:34 |
| SKORBA - AP | 6:59 | 7:48 | SKORBA- AP | 13:45 | 14:46 | 15:36 |
| OŠ HAJDINA | 7:01 | 7:50 | OŠ HAJDINA | 13.55 | 14.48 |  |
| SPODNJA HAJDINA | 7:04 | 7:53 | SPODNJA HAJDINA | 13:58 | 14:51 | 15:39 |
| DRAŽENCI 1 | 7:07 | 7:56 | DRAŽENCI 1 | 14:01 | 14:54 | 15:42 |
| DRAŽENCI 3 | 7:11 | 8:00 | DRAŽENCI 3 | 14:05 | 14:58 | 15:46 |
| DRAŽENCI 2 | 7:15 | 8:04 | DRAŽENCI 2 | 14:09 | 15:02 | 15:50 |
| ZGORNJA HAJDINA - AP | 7:17 | 8:06 | ZGORNJA HAJDINA - AP | 14:11 | 15:04 | 15:52 |
| ZGORNJA HAJDINA - 16 | 7:19 | 8:08 | ZGORNJA HAJDINA - 16 | 14:13 | 15:06 | 15:54 |
| ZGORNJA HAJDINA – OBČINA | 7:21 | 8:10 | ZGORNJA HAJDINA – OBČINA | 14:15 | 15:08 | 15:56 |
| ZGORNJA HAJDINA - 68 | 7:22 | 8:11 | ZGORNJA HAJDINA - 68 | 14:16 | 15:09 | 15:57 |

# SMERNICE ZA NAČRTOVANJE ŠOLSKIH POTI

### OSNOVNA IZHODIŠČA ZA VZPOSTAVITEV ŠOLSKE POTI

Osnovno izhodišče za varnejše šolske poti je šolska pot kot površina, ki je za šolarje

najbolj varna in je na njej zagotovljena varna hoja pešcev. Na nekaterih prometnih površinah kjer hodijo učenci do avtobusne postaje žal ni pločnikov, zato je potrebno upoštevati prometna pravila, ki veljajo za pešce.

Na delih, kjer je možno, se vzpostavi šolska pot na površinah, ki so namenjene hoji pešcev (v Slovenja vasi na pločniku varovanem tudi z ograjami in javno razsvetljavo), na varovanih prehodih za pešce (Zg. Hajdina, Na cesti Ptuj – Kidričevo, Pred šolo na cesti Mb- Ptuj -semaforji, svetlobni bič na cesti Kidričevo- Ptuj, dodatna svetlobna signalizacija, javna razsvetljava, ovire za umirjanje hitrosti predvsem v okolici šole, dodatno varovanje učencev ob začetku šolskega leta itd.

### KRITERIJI ZA ŠOLSKE POTI

Javna agencija RS za varnost prometa je skozi medresorsko usklajevanje smernic za šolske poti oblikovala minimalne standarde oziroma kriterije za šolske poti, osnovane na predlogu dr. Marka Renčlja iz Univerze v Mariboru (FGPA).

Kriteriji so utemeljeni na določilih Pravilnika o projektiranju cest (37. člen – bankine) in prometnega profila pešca (0,75 m) ter zgornjih mejah hitrosti za preživetje pešca v primeru naleta vozila z upoštevano toleranco.

Kriteriji za omejitev hitrosti na šolskih poteh temeljijo na realni vozni hitrosti, ki jo ne preseže 85 % vseh vozil – V85 (percentil hitrosti V85). V85 lahko izmerimo tako z merilniki kot tudi povečini s prikazovalniki hitrosti, ki so dokaj pogost pripomoček za umirjanje hitrosti v lokalnih skupnostih – v občini Hajdina imamo merilnik na cesti Kidričevo- Ptuj in enega, katerega lego spreminjamo. Prav tako se vključuje PP Ptuj z meritvami hitrosti vožnje.

Za ugotavljanje ogroženosti na šolskih poteh se obvezno izvede presoja posameznih odsekov – po pregledu šolskih poti v občini Hajdina je bilo ugotovljeno, da je potrebno zagotoviti brezplačen šolski prevoz, učenci so prejeli vozovnice.

### OZNAČEVANJE ŠOLSKIH POTI

V občini Hajdina je delno izvedena nestandardizirana vertikalna, kot tudi horizontalna prometna signalizacija šolskih poti.

Nov Pravilnik o prometni signalizaciji in prometni opremi na cestah, ki je bil dne

21. 12. 2015 objavljen v Uradnem listu RS, opredeljuje prometni znak »šolska pot« (3502), ki mora biti postavljen skladno z načrtom šolskih poti na cesti oziroma njenem delu, kjer poteka šolska pot, izvedba znaka pa je dopustna tudi kot troznak ali zastava (pravokotni »beach flag«). V občini Hajdina so znaki postavljeni pred začetkom novega šolskega leta, v okolici šole vse šolsko leto.

### FORMIRANJE DELOVNE SKUPINE

- strokovni delavec, ki skrbi za izvedbo in ažuriranje načrta šolskih poti ter spremlja njegovo izvajanje: Mitja Vidovič, ravnatelj

- člani v OŠ: Janja Bratuša

- predstavnik lokalne skupnosti Slavko Burjan, predsednik SPVCP občine Hajdina

- delavec lokalne policijske postaje: Igor Levstik, rajonski policist.

### PREGLED STANJA ŠOLSKIH POTI IN ŠOLSKEGA OKOLIŠA

Šolska pot je bila pregledana pred začetkom novega šolskega leta. Pregleda so se udeležili g. ravnatelj, predstavniki SPVCP občine Hajdina, šofer avtobusa. Prav tako o spremembah na cesti sporoča sproti voznik avtobusa, starši, učenci. Posebno pozornost smo namenili začasni spremembi prevoznih poti v Dražencih, kjer je zaradi cestno-gradbenih del ponekod onemogočen dostop dosedanjih avtobusnih postajališč. Vsak mesec se z avtobusom pelje tudi predstavnik SPVCP in se dogovarja o pomanjkljivostih.

### OCENA STANJA PROMETNE VARNOSTI NA OBMOČJU OBRAVNAVANIH ŠOLSKIH POTI (V SODELOVANJU Z UPRAVLJAVCI CEST IN S POLICIJO)

Stanje na šolskih poteh je različno. Nekateri odseki niso varni, zato je prednostna naloga SPVCP občine, da nepravilnosti odpravi. V kratkoročnem načrtu je izgradnja pločnika v okolici šole, označba prehoda pri g. Selu, talne označbe šolska pot v okolici šole.

# ANALIZA ANKETE Z UČITELJI, UČENCI IN STARŠI

Zastavili smo spletno anketo, ki je bila objavljena na spletni povezavi <https://1ka.arnes.si/a/28888> in posredovana vsem staršem 1. 9. 2021.

Rezultati ankete bodo analizirani, obdelani in predstavljeni na 1. roditeljskem sestanku, kjer se nam bo pridružil tudi predstavnik SPVCP in pojasnil morebitne nejasnosti in vprašanja.

# REZULTATI ANKETE :

Tabela 1: Na kakšen način vaš otrok najpogosteje prihaja v šolo?

|  |  |
| --- | --- |
| **1. vprašanje** | **Na kakšen način vaš otrok najpogosteje prihaja v šolo?** |
|  | **Podvprašanja** | **Enote** |
|  |  | Frekvence | Veljavni |
| 1. a | s kolesom | 4 | 39 |
| 1. b | peš | 4 | 39 |
| 1. c | s šolskim avtobusom | 18 | 39 |
| 1. d | s starši | 21 | 39 |
| 1. e | Drugo: | 3 | 39 |
|  | **SKUPAJ** |  | **39** |

Graf 1: Na kakšen način vaš otrok najpogosteje prihaja v šolo?

Tabela 2: Druge možnosti prihoda

|  |  |
| --- | --- |
|  | **Drugo:** |
|  | **Odgovori** | **Frekvenca** |
|  | avtom | 1 |
|  | avtobus | 1 |
|  | skiro | 1 |
|  | **Skupaj** | **3** |
|  |  |  |

Graf 2: Druge možnosti prihoda

Tabela 3: Zakaj vaš otrok prihaja v šolo na naveden način? (možnih več odgovorov)

|  |  |
| --- | --- |
| **2. vprašanje** | **Zakaj vaš otrok prihaja v šolo na naveden način? (možnih več odgovorov)** |
|  | **Podvprašanja** | **Enote** |
| 2. a | Najvarnejši način | 21 |
| 2. b | Najbolj ekonomična ali najcenejša varianta | 5 |
| 2. c | Ni organiziranega javnega ali šolskega prevoza |  |
| 2. d | Kratka razdalja do šole | 6 |
| 2. e | Velika oddaljenost od šole | 4 |
| 2. f | Zaradi osebne varnosti učenca | 10 |
| 2. g | Zaradi neustreznih površin za pešce | 10 |
| 2. h | Drugo: | 3 |
|  | **SKUPAJ** |  |

Graf 3: Zakaj vaš otrok prihaja v šolo na naveden način? (možnih več odgovorov)

Tabela 4: Drugi odgovori staršev

|  |  |
| --- | --- |
|  | **Drugo:**  |
|  | **Odgovori** | **Frekvenca** | **Odstotek** |
|  | organizacijsko najbolj optimalno | 1 | 3% |
|  | ker na avtobusu večkrat ni dovolj prostora in mora potem na avtobusu stati | 1 | 3% |
|  | kolesarska in peš pot ni urejena | 1 | 3% |
|  | **Skupaj** | **3** | **8%** |

Tabela 5: Označite prometno problematiko v cestnem prometu, s katero se srečuje na poti v šolo

|  |  |
| --- | --- |
| **3. vprašanje:** | **Označite prometno problematiko v cestnem prometu, s katero se srečuje na poti v šolo** |
|  | **Podvprašanja** | **Enote** |
|  |  | **Frekvence** | **% - Veljavni** |
| **3. a** | Ni ustreznih površin za pešce (neurejene bankine, pločniki, prehodi, avtobusna postajališča) | 17 | 46% |
| **3. b** | Slaba osvetljenost (ni javne razsvetljave oz. je le ta pomanjkljiva) | 5 | 14% |
| **3. c** | Slaba preglednost v prometu (zaradi neurejene vegetacije, prometne opreme, fizičnih ovir) | 10 | 27% |
| **3. d** | Nevarna prečkanja cest (ni urejenih prehodov, podhodov, nadhodov) | 7 | 19% |
| **3. e** | Slabo osvetljeni, zavarovani prehodi za pešce |  | 0% |
| **3. f** | Neurejena prometna signalizacija in prometna oprema na šolskih poteh | 3 | 8% |
| **3. g** | Visoke hitrosti vozil na območjih šolskih poti | 22 | 59% |
| **3. h** | Gost promet na območjih šolskih poti | 14 | 38% |
| **3. i** | Do šolskega prevoza se sprehodim po neustreznih površinah za pešce | 5 | 14% |
| **3. j** | Ni ustreznih površin za kolesarje (neurejene kolesarske steze, signalizacija, kolesarnice) | 10 | 27% |
| **3. k** | Drugo: | 4 | 11% |

Tabela 6: Drugi predlogi

|  |  |
| --- | --- |
|  | **Drugo:**  |
|  | **Odgovori** | **Frekvenca** | **Odstotek** |
|  | nujno omejiti hitrost mimo šole na vsaj 30 km/h, podobno kot v Avstriji | 1 | 3% |
|  | ni kolesarskih poti, pot do šole nima pločnika (samo na tleh narisane oznake) | 1 | 3% |
|  | **Skupaj** | **2** | **5%** |

Tabela 7: Opišite konkretna mesta, kjer se na poti v šolo vaš otrok počuti najmanj varno in predlagajte ukrepe za izboljšanje prometne varnosti na šolskih poteh?

|  |  |
| --- | --- |
| **4. vprašanje** | **Opišite konkretna mesta, kjer se na poti v šolo vaš otrok počuti najmanj varno in predlagajte ukrepe za izboljšanje prometne varnosti na šolskih poteh?** |
|  | **Odgovori** | **Frekvenca** | **Odstotek** |
|  | rondo Hajdoše....ni urejeno postajališče....prav tako Hajdoše 70 | 1 | 3% |
|  | Odsek ceste od šole mimo servisne delavnice za avtomobile ( Avto Sel s. p.) do glavne ceste je izjemno nevaren (ni pločnika), sploh v tem času, ko je visoka koruza in vozniki hitro vozijo, se nam zdi izjemno nevarno in nesprejemljivo za varno pot otroka. Predlagamo izdelavo pločnika na eni strani bankine. | 1 | 3% |
|  | prehod za pešce pri Žeraku | 1 | 3% |
|  | zelo prometna cesta skozi Zgornjo Hajdino, nevarna (brez pločnikov) pot od občine do šole | 1 | 3% |
|  | Spodnja Hajdina, ni pločnika | 1 | 3% |
|  | kolesarska steza | 1 | 3% |
|  | Spodnja Hajdina-nujen pločnik, semafor na prehodih za pešce | 1 | 3% |
|  | od avtobusne postaje na cesti Mb-Ptuj do šole naj se naredi pločnik, celotna cesta je brez kolesarske poti | 1 | 3% |
|  | oba prehoda za pešce pri šoli, čez glavno cesto, predlagam ležeče policaje in 3d prehoda | 1 | 3% |
|  | prehod za pešce Skorba-avtobusna postaja | 1 | 3% |
|  | križišče, kjer je odcep za Majo, predvsem ko zrastejo visoke poljščine, pa tudi trava dostikrat ni pokošena in zraste zelo visoko. | 1 | 3% |
|  | prehod čez glavno cesto | 1 | 3% |
|  | nadvoz nova Hajdina | 1 | 3% |
|  | na poti do postajališča, pri šolskem parkirišču čisto nelogično parkirišče, zelo nevarno | 1 | 3% |
|  | Zgornja Hajdina do šole. | 1 | 3% |
|  | prehod za pešce pri šoli | 1 | 3% |
|  | skozi Gerečjo vas in gozdiček, rešitev - pločnik | 1 | 3% |
|  | Boško bar Hajdoše…parkira se pred vhodom, zato mora otrok stopit na cesto, da zaobide avto…ukrep: postavitev zaščitne ograje, da bi bilo parkiranje onemogočeno, ker bi bilo premalo prostora | 1 | 3% |
|  | smer Spodnja Hajdina, do šole in nazaj domov. | 1 | 3% |
|  | križišče na glavni cesti pri Zg. Hajdini, relacija Ptuj-Kidričevo, gost promet in neupoštevanje znaka za omejitev hitrosti in prehoda za pešce | 1 | 3% |
|  | Skorba | 1 | 3% |
|  | urejene kolesarske poti | 1 | 3% |
|  | postajališče Slovenja vas 6b- ozka cesta; kljub omejitvi 30, večina uporabnikov vozil tega ne upošteva; zelo slabo označeno postajališče. Verjetno je tudi želja vseh nas, da se uredi kolesarska pot do šole, iz Slovenje vasi, Gerečje vasi,... | 1 | 3% |
|  | pot od avtobusne postaje pri šoli do same šole | 1 | 3% |
|  | Od Gerečje vasi do šole vodi cesta čez polje, na kateri avtomobili dosegajo zelo veliko hitrost. Ob cesti ni ne pločnika, ne kolesarske steze od Gerečje vasi do šole ni varne šolske poti! | 1 | 3% |
|  | kjer ni pločnikov | 1 | 3% |
|  | **Skupaj** | **27** | **69%** |

Tabela : Na kakšen način bi vaš otrok najraje prihajal v šolo? (označite samo en odgovor)

|  |  |
| --- | --- |
| **5. vprašanje** | **Na kakšen način bi  vaš otrok najraje prihajal v šolo? (označite  samo en odgovor)** |
|  | Odgovori | Frekvenca | Odstotek |
|  | 1 ( Peš ) | 11 | 28% |
|  | 2 ( S kolesom ) | 17 | 44% |
|  | 3 ( S šolskim ali javnim prevozom ) | 8 | 21% |
|  | 4 (Drugo:) | 3 | 8% |
|  | **Skupaj** | **39** | **100%** |

Graf : Na kakšen način bi vaš otrok najraje prihajal v šolo? (označite samo en odgovor)

Tabela : Druge možnosti prihoda v šolo

|  |  |
| --- | --- |
|  | Drugo:  |
|  | Odgovori | Frekvenca | Odstotek |
|  | da ga kot starš pripeljem sam, se mi zdi najbolj varno. | 1 | 3% |
|  | s staršem | 1 | 3% |
|  | letalom (otroška domišljija) | 1 | 3% |
|  | Skupaj | 3 | 8% |

Posvet o izdelavi prometno varnostnega načrta skupaj s predstavniki lokalnega SPVCP (v sodelovanju s pristojnimi občinskimi službami) je bila 25. 8. na seji sveta.

# OBJAVA IN PREDSTAVITEV NAČRTA ZA ZAINTERESIRANO JAVNOST

Vse dejavnosti so posredovane vsem vključenim:

 - predane informacije vodstvu šole in razredničarkam,

- predstavitev šolarjem na razredni uri,

- staršem na prvem roditeljskem sestanku,

- kolektivu šole: na pedagoški konferenci.

|  |
| --- |
| Učenci prejmejo soglasje za dovoljenje za vožnjo z redno linijo, ki ga morajo starši ali skrbniki izpolniti. Vsi učenci, ki imajo  na izjavi zapisano, da se bodo posluževali prevoza na rednih linijah, prejmejo vozovnice.Vozači morajo na rednih linijah upoštevali pravila, ki veljajo na avtobusu.V primeru vožnje manjših skupin se organizira prevoz v skladu z Zakonom o prevozu otrok. VZGOJNO-PREVENTIVNA VSEBINA KOT DEL NAČRTA ŠOLSKIH POTI Prometno vzgojo vključujemo v vse šolske dejavnosti, kjer je to mogoče. Tako je prometna vzgoja sestavni del letnih učnih načrtov, ki omogoča izvajanje različnih preventivnih aktivnostih, sodelovanje v projektih, organizacijo prometnih dni v okviru dnevov dejavnosti, interesne dejavnosti na temo varnosti v prometu… Poseben poudarek prometni vzgoji dajemo v vsebini razrednih ur. Na razredni stopnji (zlasti v prvih in drugih razredih) učitelji vsakodnevno opozarjajo učence na pravilno in varno pot v šolo oziroma vračanje domov. Učenci teh razredov z razredničarkami obhodijo poti učencev v šolo, v ostalih razredih pa se pogovorijo o poti v šolo ob skicah. Prvošolci prejmejo rumeno rutico, s katero stopajo v novo življenjsko obdobje s spremstvom na poti v šolo in domov, naj bodo na šolski poti dobro vidni. Razdeli smo tudi odsevne kresničke, ki jih zagotovila Agencija za varnost prometa za prvošolce. Kresničke in rumene rutice prispevajo k večji vidnosti otrok v prometu.Na predmetni stopnji prva razredna ura v šolskem letu vsebuje tudi prometno vzgojno problematiko. To tematiko skozi leto tudi obnavljamo. Na roditeljskih sestankih s prometno varnostnim načrtom seznanimo starše in jih opozorimo na njihovo vlogo pri vzgoji otrok v prometu, saj smo odrasli s svojim ravnanjem vprometu zgled otrokom.Na spletni strani <http://solskepoti.avp-rs.si/solske_poti#Hajdina&137> pregledate nevarne točke za učence v občini. Vsebine najdete tudi na portalu AVP – preventivne dejavnosti (<http://solskepoti.avp-rs.si/>). Razredniki so bili obveščeni tudi na všečno in uporabno spletno učilnico, ki jo lahko uporabite za redno delo, delo v RaP-u, ozaveščanje in preventivo: <https://www.avp-rs.si/preventiva/prometna-vzgoja/ucenje-na-daljavo/>VOŽNJA S KOLESOM-obvezna čelada , tehnično brezhibno kolo in izpit za kolo- pri padcih s kolesom so zelo pogoste poškodbe glave- med odmorom in po pouku se učenci ne vozijo s kolesi med ostalimi učenci - za kolesa, ki ne bodo zaklenjena odgovarjajo učenci sami  |

# ZAČETEK ŠOLSKEGA LETA IN SODELOVANJE Z OBČINSKIM SVETOM ZA PREVENTIVO

Ob začetku šolskega leta so kot vsako leto v teku že dejavnosti, ki bodo pripomogle k varni udeležbi šolarjev na poti v šolo in doma. Za dodatno varnost bo v prvem tednu poskrbela ekipa Sveta za preventivo in vzgojo v cestnem prometu Občine Hajdina s pomočjo Društva upokojencev Hajdina ter Planinskega društva Hajdina, ob podpori policije in redarske ekipe. Prostovoljci pomagajo učencem prečkati cesto na nevarnejših odsekih in s svojo prisotnostjo opozarjajo voznike na še previdnejšo vožnjo. Tako so začetki šolskega leta, ko so otroci po daljših počitnicah še vedno razigrani in kot začetniki ne poznajo vseh pasti šolskih poti ter  zaradi starosti ne zmorejo vseh zahtev sodobnega prometa, še vedno varni.

Prvi in drugi teden bodo prisotni predstavniki policije, redarji ... Vsi predstavniki v prometu nas bodo spremljali do 10. 9. 2021.

NAČRTOVANE AKTIVNOSTI V ŠOLSKEM LETU 2021/2022
Tudi v letošnjem šolskem letu bodo potekale prometno vzgojne aktivnosti kot so *Začetek šole in varnost otrok, Bodi preViden*, *Pasavček*, kolesarski izpiti, tekmovanja *Kaj veš o prometu?* itd. Varnost otrok v prometu lahko zagotavljamo le s skupnimi prizadevanji šol in učiteljev, staršev, različnih organizacij v družbi, zato vas vljudno prosimo za proaktivno sodelovanje in skupno delo pri zagotavljanju večje varnosti otrok.

[**Pasavček**](http://www.vozimo-pametno.si/images/flash/EUCHIRES/EUCHIRES.html) - projekt 1. triade in vrtca

Projekt je namenjen izboljšanju prometne varnosti, predvsem pa spodbujanju pravilne uporabe otroških varnostnih sedežev ter varnostnih pasov med vožnjo v avtomobilu.

[**Bodi preViden**](http://www.vozimo-pametno.si/index.php?option=com_content&task=view&id=83&Itemid=121) - kresnička in pomoč starejšim - 4. razred

Z akcijo opozarjamo učence, njihove starše in stare starše na uporabo kresničk in drugih odsevnih materialov, ki zagotavljajo večjo varnost pešcev.

[**Usposabljanje za vožnjo kolesa**](http://www.vozimo-pametno.si/index.php?option=com_content&task=view&id=89&Itemid=127) - 5. razred

Usposabljanje za vožnjo kolesa naj bi se pričelo v prvem in nadaljevalo do tretjega razreda osnovne šole s teoretičnim usposabljanjem in pridobivanjem znanja o prometnih znakih, pravilih in ustreznem varnem ravnanju v prometu. V četrtem razredu sledi utrjevanje in ponavljanje teoretičnega dela, ki se konča s preverjanjem znanja o poznavanju cestno-prometnih predpisov pomembnih za kolesarje. Praktično usposabljanje za vožnjo s kolesom naj bi sledilo v petem razredu devetletne osnovne šole s pregledi koles in nadaljevalo z usposabljanjem na spretnostnem poligonu, nato na simuliranem prometnem poligonu na šolskem dvorišču ter se končalo s praktičnim usposabljanjem v dejanskem prometu v okolici šole. Po končanem usposabljanju sledi še praktični del izpita oziroma izpitna vožnja v dejanskem prometu.

Ostale preventivne akcije, če bodo koronske razmere to omogočale:

* [Varno kolo](http://www.vozimo-pametno.si/index.php?option=com_content&task=view&id=37&Itemid=56) – preventivni pregledi koles
* [Bistro glavo varuje čelada](http://www.vozimo-pametno.si/index.php?option=com_content&task=view&id=35&Itemid=181)
* Kaj veš o prometu - šolsko in medobčinsko tekmovanje
* Razredne ure s temo Varnost v prometu
* Varno na avtobusu
* Prometna kača
* Pregled načrta varnih poti v šolo
* Policist za en dan
* Teden mobilnosti - prihod in odhod v šolo peš, s kolesom, skirojem …

# [**OTROCI V PROMETU – KAJ PRAVI ZAKON**](http://otrocarije.blogspot.com/2009/02/otroci-v-prometu-kaj-pravi-zakon.html)?

### AKTUALNA ZAKONODAJA

1. 2. 2016):

• Resolucija Nacionalnega programa varnosti cestnega prometa

2013−2022 in Obdobni načrt za obdobje 2015−2016 (področje šolskih poti – varnost otrok in začetek šolskega leta ter ukrepi za večjo varnost cestnega prometa v letih 2015 in 2016);

• Zakon o osnovni šoli(ZOsn-UPB3, Uradni list RS, št. 81/2006, z vsemi spremembami):

56. člen (brezplačni prevoz, vloga SPV);

• Zakon o cestah (ZCes-1, Uradni list RS, št. 109/2010, z vsemi spremembami):

100. člen (prometna ureditev na občinskih cestah, ukrepi umirjanja prometa za varnost otrok);

• Pravilnik o prometni signalizaciji in prometni opremi na cestah(Uradni list RS, št. 99/2015 z dne 21. 12. 2015

- znak šolska pot postavljen skladno z načrtom šolskih poti,opredeljena tudi ostala področna prometna signalizacija in

prometna oprema za območja šol);

• Tehnične specifikacije in tehnične smernice za javne ceste

(konkretno TSC 02.401:2010 – dodatne označbe šolskih

prehodov in TSC 03.341:2011 – krožna križišča);

• Operativni izvedbeni akt okrožnica MŠŠ z dne 5. 11. 1996

– kriteriji za ugotavljanje ogroženosti učencev na poti v šolo.

V povezavi:

• Zakon o pravilih cestnega prometa (ZPrCP, Uradni list RS, št. 109/2010, z vsemi spremembami): 3. člen (skupina otrok),

7. člen (odgovornost staršev), 87. člen (varstvo otrok, spremstvo skupin, varovanje na prehodih), 88. člen (prevoz oseb), 90. člen (prevoz skupine otrok, spremljevalec – opredeljen tudi s Pravilnikom o spremljevalcih pri prevozu skupin otrok) in 91. člen (vstopanje in izstopanje potnikov, ravnanje voznikov);

• Zakon o cestah (ZCes-1,Uradni list RS, št. 109/2010, z vsemi spremembami): 20. in 77. člen (prometna signalizacija in prometna oprema), 21. člen (naprave in ukrepi za umirjanje prometa), 35. člen (avtobusna postajališča), v kontekstu strokovne presoje varnosti cest (na drugih javnih cestah) poglavje varnostne zahteve za cestno infrastrukturo (85.−94. člen);

• Zakon o motornih vozilih (ZMV, Uradni list RS, št. 106/2010, z vsemi spremembami): 45. člen (vozila za prevoz skupin otrok, tehnične zahteve za vozila predpiše minister – Pravilnik o delih in opremi vozil med drugim opredeljuje pogoje za vozila, s katerimi se prevažajo skupine otrok);

• Zakon o voznikih (ZVoz, Uradni list RS, št. 109/2010, z vsemi spremembami): 49. člen (pogoji za vožnjo koles), 85. člen (odgovornost staršev);

• Zakon o osnovni šoli (ZOsn-UPB3, Uradni list RS, št. 81/2006, z vsemi spremembami): 60. d člen (vzgojni načrt šole) in 60. e člen

(pravila šolskega reda);

• Tehnične specifikacije in tehnične smernice za javne ceste

(konkretno TSC 03.800:2009 – naprave in ukrepi za umirjanje prometa, TSC 02.203:2009 – naprave in ukrepi za umirjanje prometa v nivojskih nesemaforiziranih križiščih, TSC 02.210:2010 – varnostne ograje).

### HOJA IN OTROK

Otroci morajo imeti na poti v vrtec in prvi razred osnovne šole ter domov spremstvo polnoletne osebe. Spremljevalci so lahko tudi otroci, starejši od 10 let, če to dovolijo starši, posvojitelji oziroma skrbniki. (91. člen).

Otroci morajo ponoči ali ob zmanjšani vidljivosti med hojo po cesti nositi na vidnem mestu na strani, ki je obrnjena proti vozišču, odsevnik, ki ne sme biti rdeče barve in katerega odsevna površina na vsaki strani meri najmanj 20 cm.

Učenci prvega in drugega razreda osnovne šole, morajo na poti v šolo in iz nje nositi tudi rumeno rutico. (91. člen).

### KOLO IN OTROK

Mlajši otroci od 14 let morajo med vožnjo (in prevozom kot potniki) s kolesom (ali kolo s pomožnim motorjem) nositi pripeto homologirano zaščitno kolesarsko čelado (ali motoristično čelado). (84.člen)

Na kolesu je dovoljeno prevažati otroka mlajšega od osem let, če je kolo dodatno opremljeno s stopalkami za noge, je na kolesu pritrjen poseben sedež za otroka, ki:
- ustreza velikosti otroka,

- je trdno povezan s kolesom,

- je nameščen tako, da ne ovira voznika, mu ne zmanjšuje preglednosti in gibljivosti,
- onemogoča poškodovanje otroka.

Na kolesu in v priklopnem vozilu, ki je dodano kolesu, sme prevažati otroka le polnoletna oseba. (103.člen).

Otrok do šestega leta starosti sme voziti kolo le na pešpoti ali v območju za pešce, v spremstvu polnoletne osebe pa tudi v območju umirjenega prometa (137.člen).

Otrok do 14. leta starosti, ki nima opravljenega kolesarskega izpita, sme voziti kolo v cestnem prometu le v spremstvu polnoletne osebe, ki lahko ob upoštevanju prometnih razmer spremlja največ dva otroka.

### VARNOSTNI SEDEŽ

Uporabo otroških varnostnih sedežev pri nas določa zakon o varnosti v cestnem prometu. 102. člen določa: "Med vožnjo v dvoslednem motornem vozilu z vgrajenim zadrževalnim sistemom mora biti otrok, mlajši od 12 let ali manjši od 150 cm, zavarovan z zadrževalnim sistemom, ki je primeren otrokovi telesni rasti in telesni masi. V osebnem avtomobilu, v katerem zaradi konstrukcijskih lastnosti avtomobila otroka ni mogoče zavarovati na tak način, sme sedeti tak otrok le na zadnjem sedežu."

Učitelji na OŠ sodelujemo z občinskim Svetom za preventivo. Predlagali smo projekte, ki so jih na občinskem svetu obravnavali in nato bodisi sodelovali ali jih financirali ali sofinancirali – preventivno izobraževanje Jumnikar, Kolesarčki, sodelovanje prevoznika z občino, Otroška varnostna olimpiada, organizacija Kaj veš o prometu…

Urejene imamo sprehajalne poti do gozdička - mimo igrišča.

### DEŽURSTVO UČITELJEV NA POSTAJI PRED ŠOLO

Učitelji dežurajo po določenem urniku po pouku. Pred poukom na postaji ni dežurnega učitelja. Ostale avtobusne postaje skrbi in jih pregledujejo člani občinskega Sveta za preventivo in vzgojo v cestnem prometu, vodstvo šole, učitelj prometne vzgoje. Učenci morebitne pomanjkljivosti sporočajo sproti razredniku.

S prometno varnostnim načrtom so seznanjeni:

- učitelji šole

- šolska skupnost

- učenci

- ravnatelj

- člani SPVCP občine Hajdina.

Varnostni načrt začne veljati 1. 9. 2021

Ravnatelj: **Mitja Vidovič**

Predstavnica šole v SPVCP občine Hajdina: **Janja Bratuša**

# VIRI

* Smernice za šolske poti (Smernice za izdelavo učinkovitih načrtov šolskih poti, kriteriji in pregled varnosti na šolskih poteh ter označevanje šolskih poti)

Založil in izdal: Javna agencija RS za varnost prometa, Ljubljana, februar 2016

Avtor: Robert Strah

* Klein, Ulrich: Pazi, promet!, Tehniška založba Slovenije, Ljubljana 2000
* Zakon o varnosti cestnega prometa
* internetne strani SPVCP in OŠ Braslovče
* <http://solskepoti.avp-rs.si/>
* <http://solskepoti.avp-rs.si/solske_poti#Hajdina&137>
* <https://www.avp-rs.si/preventiva/prometna-vzgoja/ucenje-na-daljavo/>